wickkiey/tamil-wikipedia-chunked huggingface dataset:
# சீர்திருத்தம் (மலேசியா)

**சீர்திருத்த இயக்கம்** அல்லது **ரிபார்மசி** (ஆங்கிலம்: *Reformasi movement*; மலாய் மொழி: *Reformasi (Malaysia)*; என்பது 1998-ஆம் ஆண்டில், மலேசியாவில் அன்வார் இப்ராகிம் துணைப் பிரதமர் பதவியில் இருந்து நீக்கம் செய்யப்பட்டபோது அவரின் ஆதரவாளர்கள் மூலமாகத் தொடங்கப்பட்ட ஓர் இயக்கம் ஆகும்.  
இதன் மூலம் நீண்டகால கூட்டணி பாரிசான் நேசனல் அரசுக்கு எதிராக பல ஆர்ப்பாட்டங்கள் மற்றும் பேரணிகள் நடைபெற்றன. இந்த இயக்கத்தின் போராட்டங்கள், அன்வார் பதவியில் இருந்து நீக்கம் செய்யப் பட்டு, கைது செய்யப்பட்டு சிறையில் அடைக்கப்பட்டது வரை தொடர்ந்தன.
# சீர்திருத்தம் (மலேசியா)

## பொது

இந்த இயக்கம் பின்பு மக்கள் நீதிக் கட்சி ஆக மாறியது. 2008 மலேசிய பொதுத் தேர்தலில் அன்வார் இப்ராகிம் தலைமையில் 31 நாடாளுமன்ற தொகுதிகளில் வெற்றி பெற்றது. இந்தக் கட்சி, மலேசிய இஸ்லாமிய கட்சி மற்றும் ஜனநாயக செயல் கட்சியின் பாக்காத்தான் ராக்யாட் கூட்டணியில் ஆளும் பாரிசான் நேசனல் அரசை, 1969 க்குப்பின் முதல் முறையாக, நாடாளுமன்றத்தில் மூன்றில் இரண்டு பங்கு பெரும்பான்மையை இழக்கச் செய்தது.
# கோவிந்த் சிங் தியோ

**கோவிந்த் சிங் தியோ** (Gobind Singh Deo) ஒரு முக்கிய மலேசியா வழக்கறிஞர் மற்றும் அரசியல்வாதி ஆவார். இவர் மலேசியாவின் பூச்சோங் நகரின் தற்போதைய நாடாளுமன்ற உறுப்பினர் ஆவார். அவர் ஜனநாயக செயல் கட்சியின் தேசிய சட்ட பணியகச் செயலாளருமாவார். அவர் "புச்சோங் சிறிய சிங்கம்" என்று அழைக்கபடுகிறார் .  
1996 ஆம் ஆண்டு மலேசிய வழக்கறிஞராக சேர்த்துக் கொள்ளப்பட்டார், ஒரு ஆண்டு லிங்கனின் விடுதியின் இருந்து திரும்பிய பிறகு, ஜனநாயக செயல் கட்சியின் தேசிய தலைவரான தன் தந்தை கர்பால் சிங்கின் மகனாகவே கோவிந்த் பெரும்பாலும் அறியப்பட்டார். அவரது சகோதரர், ஜக்டிப் சிங் தியோ, பினாங்கு டத்தோ கெராமத் தொகுதியின் மாநில சட்டசபை உறுப்பினர் ஆவார்.
# லிம் குவான் எங்

**லிம் குவான் எங்** (ஆங்கிலம்: Lim Guan Eng,
பிறப்பு: டிசம்பர் 8, 1960) பினாங்கு மாநிலத்தின் முன்னாள் முதலமைச்சர் மற்றும் மலேசியாவின் ஜனநாயக செயல் கட்சியின் (டிஏபி) தற்போதைய பொதுச் செயலாளர் ஆவார். இவர் பினாங்கு மாநிலத்தின் பட்டர்வொர்த் நகரின் நாடாளுமன்ற உறுப்பினர் ஆவார். இவர் பினாங்குத் தமிழர்கள் மத்தியில் மிக பிரபலம் ஆன முதலமைச்சர்.
# லிம் குவான் எங்

## அரசியல் வாழ்க்கை

அரசியலுக்கு வரும்முன் , லிம் ஒரு வங்கியில் கணக்காளராக இருந்தார். 1986 ஆம் ஆண்டு கோட்டா மலாக்கா நாடாளுமன்ற உறுப்பினராகத் தேர்ந்தெடுக்கப்பட்டார். அக்டோபர் 1987 இல், அவர் உள்நாட்டு பாதுகாப்பு சட்டத்தின் கீழ் கைது செய்யப்பட்டார். அவர் ஏப்ரல் 1989 இல், 12 மாதங்களுக்கு பிறகு விடுதலை செய்யப்பட்டார் . பின்னர் 1990 மற்றும் 1995 பொதுத் தேர்தலில் மீண்டும் வெற்றி பெற்றார். இவர் கோட்டா மலாக்காவில் தொடர்ச்சியாக மூன்று முறை தேர்ந்தெடுக்கப்பட்ட முதல் நபர் ஆனார். அவர் மலாக்கா உயர்நிலை பள்ளி முன்னாள் மாணவரும் ஆவார். லிம், 1989 ஆம் ஆண்டு ஜனநாயக செயல் கட்சி இளைஞர் தலைவராக நியமிக்கப்பட்டார். 1995 ஆம் ஆண்டில், அவர் கட்சித் துணை பொதுச் செயலாளர்ராக தேர்ந்தெடுக்கப்பட்டார். பின்னர் அவர் 2004 ல் கட்சி பொதுச் செயலாளராகத் தேர்ந்தெடுக்கப்பட்டார்.
# லிம் குவான் எங்

## பினாங்கு முதலமைச்சர்

2008 மலேசிய பொதுத் தேர்தலில், பாக்காத்தான் ராக்யாட்ட்டின் ஜனநாயக செயல் கட்சி 19 இடங்களையும், மக்கள் நீதிக் கட்சி 9 இடங்களையும், மலேசிய இஸ்லாமிய கட்சி 1 இடமும் வென்றன. ஜனநாயக செயல் கட்சி பெரிய வெற்றி பெற்று லிம் பினாங்கு முதலமைச்சராகத் தேர்ந்தெடுக்கப்பட்டார்.
# லிம் குவான் எங்

## தமிழரைத் துணை முதல்வர் ஆக்கியது

பொறுப்பேற்ற முதல்வர் லிம், பினாங்குத் துணை முதல்வராக பேராசிரியர் இராமசாமி பழனிச்சாமியை நியமித்தார். மலேசிய அரசியல் வரலாற்றில் தமிழர் ஒருவர் மலேசிய மாநிலத் துணை முதல்வர் பதவி வகிப்பது இதுவே முதல் முறையாகும்.
# முகமது சாபு

**முகமது சாபு** அல்லது **மாட் சாபு** (மலாய்: *Datuk Seri Haji Mohamad bin Sabu*; ஜாவி: محمد سابو ஆங்கிலம்: *Mohamad Sabu*) (பிறப்பு: அக்டோபர் 14, 1954) என்பவர் ஒரு மலேசிய அரசியல்வாதி ஆவார். அவர் தற்போது அமாணா (தேசிய நம்பிக்கை கட்சி)யின் தலைவர் ஆவார். முன்னதாக, அவர் மலேசிய இசுலாமிய கட்சியின் துணைத் தலைவராகப் பணியாற்றினார்.  
இவர் டிசம்பர் 2022 மலேசியப் பிரதமர் அன்வர் இப்ராகீம் தலைமையிலான பாக்காத்தான் அரப்பான் (*Pakatan Harapan*) (**PH**) நிர்வாகத்தில் மலேசிய வேளாண் உணவு பாதுகாப்புத் துறை அமைச்சராகப் பணியாற்றினார்.  
இவர் தம்முடைய பொது மேடைப் பேச்சுத் திறனுக்காக நன்கு அறியப்படுகிறார். மலேசியாவின் உள்நாட்டுப் பாதுகாப்புச் சட்டத்தின் *(Internal Security Act) (ISA)* கீழ் அவர் இருமுறை தடுத்து வைக்கப்பட்டார். பின்னர் அவர் அதே பாஸ் கட்சியின் துணைத் தலைவராகப் பொறுப்பு ஏற்றார்.
# முகமது சாபு

## சிறை வாழ்க்கை

### லாலாங் நடவடிக்கை

மலேசிய உள்நாட்டுப் பாதுகாப்புச் சட்டத்தின் (ISA) கீழ் இவர் இரண்டு முறை கைது செய்யப்பட்டார். நான்கு ஆண்டுகள் அரசியல் கைதியாகச் சிறைத்தண்டனை அனுபவித்து உள்ளார். தீவிரவாத இயக்கங்களில் ஈடுபட்டதாக 1984 முதல் 1986 வரை கமுந்திங் தடுப்பு மையத்தில் சிறை வைக்கப் பட்டார்.  
அடுத்து 1987 முதல் 1989 வரை; மலேசிய அரசியலில் சர்ச்சைக்குரிய நடவடிக்கையான லாலாங் நடவடிக்கையின் காரணமாக மேலும் இரண்டு ஆண்டுகள் தடுத்து வைக்கப்பட்டார். இந்த நடவடிக்கையை *களையெடுப்பு நடவடிக்கை* *(Operation Weeding)* என்றும் அழைப்பது உண்டு.  
மலேசியாவில் இனக் கலவரம் ஏற்படுவதைத் தவிர்ப்பதற்காக இந்த நடவடிக்கை எடுக்கப் பட்டதாகவும் சொல்லப் படுகிறது. இந்தத் கைது நடவடிக்கை 1987 அக்டோபர் 27-ஆம் தேதி தொடங்கி 1987 நவம்பர் 20-ஆம் தேதி வரையில் நீடித்தது.
# முகமது சாபு

## சிறை வாழ்க்கை

### லிம் கிட் சியாங்

ஜனநாயக செயல் கட்சியின் மூத்த தலைவர் லிம் கிட் சியாங்; மற்றும் அவரின் மகன் லிம் குவான் எங் (பினாங்கு மாநிலத்தின் முன்னாள் முதல்வர்) ஆகியோருடன் மாட் சாபு; கமுந்திங் தடுப்பு மையத்தில் சிறை வைக்கப் பட்டார்.  
இரண்டு ஆண்டுகள் தடுப்பு மையத்தில் இருந்த போது, லிம் கிட் சியாங்; லிம் குவான் எங் இருவருடன் நட்பை வளர்த்துக் கொண்டார். 2017-இல் அவர்கள் மீது சுமத்தப்பட்ட இனவெறி குற்றச்சாட்டுகளில் இருந்து இருவரையும் தற்காத்தார்; தவிர அந்தக் கட்டத்தில் ஜனநாயக செயல் கட்சியையும் பாதுகாத்தார்.
# முகமது சாபு

## புக்கிட் கெப்போங் நிகழ்ச்சி

21 ஆகஸ்டு 2011 அன்று, பினாங்கு தாசேக் குளுகோரில் மாட் சாபு நிகழ்த்திய ஒரு மேடைப் பேச்சின் வழியாக ஒரு சர்ச்சையில் சிக்கிக் கொண்டார்.  
1950-இல் நடைபெற்ற மூவார், புக்கிட் கெப்போங் நிகழ்ச்சியில் *(Bukit Kepong incident)* பங்கேற்ற முகமது இந்திரா *(Muhammad Indera)* என்பவரும்; மற்றும் 200 மலாயா பொதுவுடைமை கட்சியின் *(Malayan Communist Party)* போராளிகளும் தான் தேசியச் சாதனையாளர்கள் என்றும்; புக்கிட் கெப்போங் காவல் நிலையத்தின் காவலர்கள் அல்ல என்றும்; அந்த மேடைப் பேச்சில் கூறினார்.
# முகமது சாபு

## புக்கிட் கெப்போங் நிகழ்ச்சி

### உண்மையான தேசிய வீரர்கள்

மேலும் அவர் உரையாற்றும் போது, புக்கிட் கெப்போங் காவல் நிலையத்தின் அதிகாரிகள் அனைவரும் பிரித்தானிய அதிகாரிகள் ஆவார்கள்; புக்கிட் கெப்போங் நிகழ்ச்சியில், மலாயா பொதுவுடைமை கட்சியின் உறுப்பினர்கள்; பிரித்தானியர்களுடன் போரிட்டதால், மலாயா பொதுவுடைமை கட்சியின் உறுப்பினர்கள்தான் உண்மையான தேசிய வீரர்கள் என்றும் கூறினார்.  
புக்கிட் கெப்போங் காவல் நிலையத்தைப் பாதுகாத்து இறந்த காவல்துறை அதிகாரிகள் தேசிய வீரர்கள் அல்ல என்றும் கூறினார். இந்த உரையின் காணொளி யூடியூப்பில் பதிவேற்றம் செய்யப்பட்டது. பின்னர் அந்தக் காணொளி எதிர்மறையான கருத்துகளையும் பெற்றது. மாட் சாபுவின் பேச்சு காவல் நிலையத்தில் இறந்த காவல்துறையினரின் குடும்ப உறுப்பினர்களையும், மற்றும் பிற தேசிய வீரர்களையும் அவமதித்ததாகக் கருதப்பட்டது.
# முகமது சாபு

## புக்கிட் கெப்போங் நிகழ்ச்சி

### மாட் சாபுவின் வீடு எரிப்பு

பினாங்கு தாசேக் குளுகோரில் மாட் சாபுவின் மேடைப் பேச்சிற்குப் பிறகு, ஒரு மாதம் கழித்து 20 செப்டம்பர் 2011 அன்று, சா ஆலாம், பிரிவு 19-இல் இருந்த அவரின் வீடு மண்ணெண்ணெய் தெளிக்கப்பட்டு எரிக்கப்பட்டது. அவரின் மனைவி நோர்மா அல்வி (57) பெர்லிஸ் கங்கார் மருத்துவமனையில் அனுமதிக்கப்பட்டார்.  
21 செப்டம்பர் 2011 அன்று, பட்டர்வொர்த் அமர்வு நீதிமன்றத்தில் குற்றவியல் சட்டத்தின் பிரிவு 500-இன் கீழ் மாட் சாபு மீது குற்றம் சாட்டப்பட்டது. ஆகஸ்டு 21, 2011 அன்று, பினாங்கு பாடாங் மெனோராவில் நடந்த ஒரு மேடைப் பேச்சில், காவல்துறை மற்றும் அவர்களின் குடும்பத்தினரின் தோற்றத்தை இழிவு படுத்தியதாகக் குற்றம் சாட்டப்பட்டது.
# முகமது சாபு

## கோத்தா ராஜா தேர்தல் முடிவுகள்

, பிரிக்பீல்ட்ஸ் பேரணியில் மாட்ச் சாபு]]
**மலேசியப் பொதுத் தேர்தல் 2022 கோத்தா ராஜா தொகுதி<small></small>**  
| பொது | வாக்குகள் | % |
| --- | --- | --- |
| பதிவு பெற்ற வாக்காளர்கள்
(*Registered Electors*) | **244,712** | - |
| வாக்களித்தவர்கள்
(*Turnout*) | **199,878** | **80.81** |
| செல்லுபடி வாக்குகள்
(*Total Valid Votes*) | **197,740** | **100.00%** |
| கிடைக்காத அஞ்சல் வாக்குகள்
(*Unreturned Ballots*) | **552** | - |
| செல்லாத வாக்குகள்
(*Rejected Ballots*) | **1,586** | - |
| பெரும்பான்மை
(*Majority*) | **73,998** | - |
| வெற்றி பெற்ற கட்சி | **பாக்காத்தான்** |  |
| <small>Source: Parliament Seat or Candidate in Selangor 15th GE</small> | } |  |
# முகமது சாபு

## கோத்தா ராஜா வேட்பாளர் விவரங்கள்

**மலேசியப் பொதுத் தேர்தல் 2022 (கோத்தா ராஜா தொகுதி)**  
| சின்னம் | வேட்பாளர் | கட்சி | வாக்குப்பதிவு | % | ∆% |
| --- | --- | --- | --- | --- | --- |
| **முகமது சாபு**
(*Mohamad Sabu*) | **பாக்காத்தான்** | **123,306** | **62.36%** | **-8.22** |  |
| முகமட் தியா பகருன்
(*Mohamed Diah Baharun*) | பெரிக்காத்தான் | **49,308** | **24.94%** | **+24.94** |  |
| கசேந்திரன் துரைசாமி
(*Kajendran Doraisamy*) | பாரிசான் | **22,225** | **11.24%** | **-2.71** |  |
| பாமி பசுலான் மூடா
(*Fahmi Bazlan Muda*) | பெஜுவாங் | **2,063** | **1.04%** | **+1.04** |  |
| சாரா அபிகா சைனுல் அரிப்
(*Che Sara Afiqah Zainul Arif*) | மக்கள் கட்சி | **360** | **0.18%** | **+0.18** |  |
| ரவீந்திரன் பெரியசாமி
(*P Raveentharan Periasamy*) | சுயேச்சை | **209** | **0.11%** | **+0.11** |  |
| குமார் கருணாநிதி
(*Kumar Karananedi*) | சுயேச்சை | **163** | **0.08%** | **+0.08** |  |
| சுரேந்தர் செல்வராசு
(*Surendhar Selvaraju*) | சுயேச்சை | **106** | **0.05%** | **+0.05** | } |
# முகமது சாபு

## விருதுகள்

### மலேசிய விருதுகள்

- :
-
- - Order of the Territorial Crown (**SMW**) – **Datuk Seri** (2023)
# முகமது சாபு

## விருதுகள்

### வெளிநாட்டு விருதுகள்

- உருசியா :
- ஆன்மீக ஒற்றுமைப் பதக்கம் (2023)
# பொனெவெந்தூர்

புனித **பொனெவெந்தூர்**, பி. ச. (; இயற்பெயர்: ஜியோவானி டி ஃபிதான்சா; 1221&nbsp;– 15 ஜூலை 1274), என்பவர் இத்தாலிய நடுக் கால இறையியளாலரும் மெய்யியளாலரும் ஆவார். இவர் பிரான்சிஸ்கன் சபையின் ஏழாவது தலைவராக பணியாற்றியவர். இவர் அல்பேனோவின் கர்தினல்-ஆயர். இவருக்கு புனிதர் பட்டமளிப்பு 14 ஏப்ரல் 1482இல் திருத்தந்தை நான்காம் சிக்ஸ்துஸால் அளிக்கப்பட்டது. திருத்தந்தை ஐந்தாம் சிக்ஸ்துஸ் 1588இல் இவரை திருச்சபையின் மறைவல்லுநர் என அறிவித்தார். இவரை "தேவதூதரின் மறைவல்லுநர்" எனவும் அழைப்பர்.
# தான எழுத்துமுறை

**தான எழுத்துமுறை** (ތާނަ) என்பது திவேயி மொழியின் எழுத்துமுறை. மாலைத்தீவுகளில் பயன்படுத்தப்படுகிறது. அரபு, எபிரேயத்தின் போல், தானவும் வலமிருந்து இடமாக எழுத்தப்படும் எழுத்துமுறை. இந்து-அரபு எணுருக்களிலிருந்தும் அரபு எழுத்துமுறையின் உயிரெழுத்துக் குறியீட்டுக்களிலிருந்தும் தான எழுத்துக்கள் உருவாக்கப்பட்டு வருகின்றன.  
முதலில் பிராமி குடும்பத்தைச் சேர்ந்த திவேஸ் அகுரு எழுத்துமுறையை திவேயியை எழுதுவதற்கு பயன்படுத்தப்பட்டுள்ளது, ஆனால் 18ஆம் நூற்றாண்டில் மெதுவாக தான எழுத்துமுறை இதற்கு மாற்றாக வழக்கத்தில் வந்துள்ளது.
# தான எழுத்துமுறை

## எழுத்து வடிவங்கள்

### உயிர் எழுத்துக்கள்

| އަ | ކަ | (க) | அ | a | அபஃபிலி |  |
| --- | --- | --- | --- | --- | --- | --- |
| އާ | ކާ | (கா) | ஆ | aː | ஆபாஃபிலி |  |
| އި | ކި | (கி) | இ | i | இபிஃபிலி |  |
| އީ | ކީ | (கீ) | ஈ | iː | ஈபீஃபிலி |  |
| އު | ކު | (கு) | உ | u | உபுஃபிலி |  |
| އޫ | ކޫ | (கூ) | ஊ | uː | ஊபூஃபிலி |  |
| އެ | ކެ | (கெ) | எ | e | எபெஃபிலி |  |
| އޭ | ކޭ | (கே) | ஏ | eː | ஏபேஃபிலி |  |
| އޮ | ކޮ | (கொ) | ஒ | o | ஒபொஃபிலி |  |
| އޯ | ކޯ | (கோ) | ஓ | oː | ஓபோஃபிலி | } |
# மாயவரம் வி. ஆர். கோவிந்தராஜர்

**மாயவரம் வி. ஆர். கோவிந்தராஜர்** (பிறப்பு மே 12, 1912, இறப்பு பெப்ரவரி 11, 1979) தமிழகத்தைச் சேர்ந்த ஒரு கருநாடக இசை வயலின் வாத்தியக் கலைஞராவார்.
# மாயவரம் வி. ஆர். கோவிந்தராஜர்

## இளமையில்

நாகப்பட்டினம் மாவட்டம், குத்தாலம் தாலூக்காவிலுள்ள வழுவூர் என்னும் கிராமத்தில் பிறந்தார். சிறுவயதிலேயே பெற்றோரை இழந்தவர், தனது தாய் மாமனாகிய பிரபல நாதசுவர வித்துவான் [திருவிடைமருதூர் பி. எஸ். வீருசாமியின் பாதுகாப்பில் வளர்ந்தார்.
ஆரம்ப பள்ளிப் படிப்பின் பின்னர் தொடக்கத்தில் சிமிழி சுந்தரத்திடமும் பின்னர் மாயவரம் பூதலிங்கத்திடமும் கருநாடக இசை கற்றுக்கொண்டார். ஒரு சமயம் இவருக்குக் கும்பகோணம் ராஜமாணிக்கம் முன்னிலையில் பாடுவதற்கு வாய்ப்புக் கிடைத்தது. இவரது புலமையை மெச்சிய ராஜமாணிக்கம், வயலின் கற்பிப்பதற்காக இவரைத் தனது சீடராக ஏற்றுக் கொண்டார்.  
குருகுல வாசத்தின்போது ஒவ்வொரு நாளும் இவரது பயிற்சி நள்ளிரவுக்குப் பின்வரை தொடர்ந்தது. மேலும், விடுமுறை நாட்களில் மாயவரம் செல்லும்போது தனது மாமனிடம் இசை அறிவை மேலும் மெருகேற்றிக் கொண்டார்.  
அரியக்குடி இராமானுஜர், மகாராஜபுரம் விசுவநாதர், ஆலத்தூர் சகோதரர்கள், ஜி. என். பாலசுப்பிரமணியம், சித்தூர் சுப்பிரமணியம், ஆகியோருக்கு தனது குரு பக்கவாத்தியமாக வயலின் வாசிக்கும்போது இவர் பக்கத்திலேயே இருப்பார். இந்த வழக்கம் இவருக்கு தன்னம்பிக்கையைக் கொடுத்ததுடன் திறமையை வளர்த்துக்கொள்ள வாய்ப்பையும் வழங்கியது. இதனால் பிற்காலத்தில் அந்தப் பாடகர்களுக்கு பக்கவாத்தியமாக வயலின் வாசிக்கும்போது அவரவருக்கு ஏற்றாற்போல வாசிக்க இவரால் முடிந்தது.
# மாயவரம் வி. ஆர். கோவிந்தராஜர்

## வயலின் வித்துவானாக

ஜி. என். பாலசுப்பிரமணியம், ஆலத்தூர் சகோதரர்கள், எம். எஸ். சுப்புலட்சுமி, மதுரை மணி உட்பட பிரபலமான பாடகர்களுக்குப் பக்கவாத்தியமாக வயலின் வாசித்துள்ளார். மதுரை மணி ஸ்வரங்களினால் மாலை தொடுப்பவர் என பேராசிரியர் கல்கி கிருஷ்ணமூர்த்தி அவரது இசைக்கச்சேரிகள் பற்றி புகழ்ந்து வருணித்துள்ளார். அத்தகைய மதுரை மணிக்கு ஈடுகொடுத்து இவர் வயலின் வாசிக்கும்போது மணி பல தடவை இவருக்கு "பேஷ், பேஷ்" போடுவார்.  
இவர் திருவனந்தபுரம் அரண்மனை வித்துவானாக இருந்தார்.  
தனியாகச் சில கச்சேரிகள் செய்திருந்தாலும், இவர் தனது குருவைப்போலவே பிரதான பாடகருக்கு பக்கவாத்தியமாக வயலின் வாசிப்பதையே விரும்பினார். ஒரு தர்மபத்தினி (மனைவி) எவ்வாறு கணவனுக்குச் சேவை செய்வாளோ அதுபோல வயலின் வித்துவான் பாடகருக்குத் துணையாக இருக்க வேண்டும் எனத் தனது குரு கூறுவார் என்று தமிழிசைச் சங்கம் இவருக்கு அளித்த பாராட்டு விழாவில் நினைவு கூர்ந்தார்.
# மாயவரம் வி. ஆர். கோவிந்தராஜர்

## இசை ஆசிரியராக

கோவிந்தராஜர் அண்ணாமலைப் பல்கலைக் கழகத்தின் இசைக் கல்லூரி தலைவராக கடமையாற்றினார். சர் சி. பி. இராமசுவாமி இவரை அப்பதவியில் நியமித்தார்.  
அகில இந்திய வானொலியின் திருச்சி, சென்னை நிலையங்களில் இசை தேர்வுக்குழு உறுப்பினராகவும் பணியாற்றியுள்ளார்.  
சிக்கில் பாஸ்கரன், குத்தாலம் வைத்தியலிங்கம் ஆகியோர் இவரின் மாணாக்கர்கள் ஆவர்.
# மாயவரம் வி. ஆர். கோவிந்தராஜர்

## விருதுகள்

- கலைமாமணி விருது, 1969 வழங்கியது: தமிழ் நாடு அரசு
- இசைப்பேரறிஞர் விருது, 1976 வழங்கியது: தமிழிசைச் சங்கம்
# மாயவரம் வி. ஆர். கோவிந்தராஜர்

## மறைவு

நீண்ட கால உடல் நலக் குறைவின் பின் 1979 ஆம் ஆண்டு பெப்ரவரி 11 ஆம் நாள் மாயவரத்தில் தமது இல்லத்தில் காலமானார்.
# சிலிக்கா

**சிலிக்கா** அல்லது **சிலிக்கான் ஈரொக்சைட்டு** (Silicon dioxide) என்பது SiO<sub>2</sub> என்னும் மூலக்கூற்று வாய்ப்பாடுடைய சிலிக்கானின் ஒக்சைட்டு ஆகும். இதுவே குவார்ட்சின் பிரதான கூறாகும். எனினும் சிலிக்கா குவார்ட்சு மட்டுமல்லாமல் மேலும் பல பளிங்கு மற்றும் பளிங்கற்ற வடிவங்களைக் கொண்டுள்ளது. கண்ணாடி, புரைமைக் களி உட்பட பல வடிவங்களில் இது எமக்குப் பயன்படுகின்றது. இயற்கையில் மண்ணின் பெரும்பகுதியை ஆக்கின்றது. மணல், களி என்ற இரு மண் வடிவங்களிலும் சிலிக்கான் ஈரொக்சைட்டு உள்ளது.
# சிலிக்கா

## பயன்பாடுகள்

- சீமைக்காரை உற்பத்தியில் களி வடிவமாகப் பயன்படுகின்றது.
- கண்ணாடி உற்பத்தியில் பயன்படுத்தப்படுகின்றது.
- சிலிக்கான் உற்பத்தியில் பிரதான மூலப்பொருளாக உள்ளது. கார்பன் மூலம் சிலிக்கா சிலிக்கானாகத் தாழ்த்தப்பட்டுக் கார்பனோரொக்சைட்டு வெளியாகின்றது:
:SiO<sub>2</sub> + 2 C → Si + 2 CO
# ஓய்வு

**ஓய்வு** என்பது,தொடர்ச்சியான செயலில் இருந்து சிறிது நேரம் அல்லது சிலகாலம் விடுபடுவது. மாற்றுச் செயலில் ஈடுபடுவதும் ஓய்வுதான். மனதுக்கும், லுlக்கும் ஓயபடுகிறது. ஓய்வு புத்துணர்ச்சி அளிக்கிறது. மேலும் ஒய்விற்குப்பின் செய்யும் செயல்கள் அதிக பலனை அளிக்கிறது.உலகில் ஓய்விற்காக தொடங்கப்பட்ட பலதுறைகள் இப்பொழுது பெரும் வளர்ச்சிபெற்றுள்ளது. சுற்றுலா, கேளிக்கை அரங்கம்,படம், தொலைக்காட்சி, இசை,நடனம்,உடற்பயிற்சி, உணவு விடுதிகள் மற்றும் பல துறைகள் மக்களுக்குப் பலவிதமான ஓய்வெடுக்கும் வாய்ப்புகளை உருவாக்கித் தருகிறது.
# ஓய்வு

## மனதிற்கான ஓய்வு

மனதிற்கான ஓய்வு வெளிப்படையாக தெரிவதில்லை. இதனால் பலர் மனதிற்கான ஓய்வுத்தேவையை சரியாக நெறிப்படுத்துவது இல்லை.அனுதினமும் புதிய புதிய நிகழ்வுகளால், மனம் ஓய்வின்றி செயல்படுகிறது.  
மனதிற்கான ஓய்வு இசை, தியானம், விரும்பியதை செய்தல், மற்றும் மனதிற்கு இதமான சூழலில் கிடைக்கும். ஒவ்வொரு மனமும் தனித்தன்மை வாய்ந்ததால் ஒருவருடைய ஓய்வுமுறை மற்றொருவருக்கு பொறுந்தாது
மனதிற்கான ஓய்விற்கு மனதை அடக்குவது ஒருமுறை, அதற்கு மாற்றாக, எதுவும் செய்யாமல் மனதை விட்டுவிடுவது மற்றொரு முறை.
மிக கவனமாக செய்யும் செயல் கூட ஒருவகை தியானம்தான். [ மருத்துவர்கள் அறுவை சிகிச்சை செய்வதும், வங்கியில் பணம் எண்ணுவதும், ஆபரண வேலை செய்வதும், வயலில் கதிர் அறுப்பதும் தியானம்தான் ]
# ஓய்வு

## உடலுக்கான ஓய்வு

சிறிது நேரம் செயலற்று இருப்பது, மென்மையான உடற்பயிற்சி, ஒரு குளியல் போன்றவை உடலுக்கான ஓய்வை அளிக்கிறது.
# ஓய்வு

## தூக்கம்

தூக்கம், மனதுக்கும் உடலுக்கும் முழுமையான ஓய்வை தருகிறது.
# ஓய்வு

## மருத்துவ முறை ஓய்வு

மனம் அதிக உளைச்சலுக்கு ஆளாகும்போது, மருத்துவ உதவியுடன் கூடிய ஓய்வு தேவைப்படுகிறது.
# சீரொளி வெட்டு

சீரொளியின் மூலம் பொருட்களை வெட்டும் தொழில்நுட்பம் **சீரொளி வெட்டு** (*Laser cutting*) ஆகும். இது பொதுவாக தொழில்துறை உற்பத்திப் பயன்பாடுகளில் பயன்படுத்தப்படுகிறது. ஆனால் தற்போது பள்ளிகளில், சிறு தொழில்களில், மற்றும் பொழுதுபோக்காகவும் இதை பயன்படுத்த தொடங்கியுள்ளனர். மூலத்திலிருந்து (source) வெளிவரும் உயர் சக்தி சீரொளியை கணினியின் உதவியுடன் இயக்குவதன் மூலம் பொருள்கள் வெட்டப்படுகிறது. தொழில்துறை சீரொளி வெட்டிகள் தட்டையான தாள் பொருள்களை வெட்டப் பயன்படுத்தப்படுகின்றன, மேலும் இரும்பு தூண்கள் மற்றும் குழாய்களை வெட்டவும் உதவுகிறது.
# சீரொளி வெட்டு

## வரலாறு

1965 ஆம் ஆண்டு, முதல் உற்பத்தி லேசர் வெட்டும் இயந்திரம் வைர அச்சில் ஓட்டைகள் போட பயன்படுத்தப்பட்டது. இந்த இயந்திரம் மேற்கத்திய மின் பொறியியல் ஆராய்ச்சி மையத்தால் உருவாக்கப்பட்டது. 1970 களின் தொடக்கத்தில், இந்த தொழில்நுட்பம் விண்வெளி பயன்பாடுகளுக்கான டைட்டானியத்தை வெட்ட பயன்படுத்தப்பட்டது. அதே நேரத்தில், CO2 சீரொளிகள் உலோகம் அல்லாத பொருள்களை வெட்ட பயன்படுத்தப்பட்டது.
# வேட்டரம்பட்டி

**வேட்டரம்பட்டி** என்பது இந்திய ஒன்றியம், தமிழ்நாட்டின், திருநெல்வெலி மாவட்டத்தில் உள்ள ஒரு சிற்றூர் ஆகும். இங்கு யாதவர்களும் பலதரப்பட்ட சமுதாய மக்களும் வாழ்கின்றனர்.இங்குள்ள மக்களின் மிக முக்கிய தொழில் விவசாயமாகும்.இங்கு வெள்ளை விநாயகர் எனும் துவக்க பள்ளி உள்ளது. இது ஊர் மக்களால் 1837-இல் தொடங்கபட்ட பள்ளியாகும்.  
இதனருகில் ஏழூர், பெரியசாமியபுரம், முத்துசாமிபுரம், சங்கனாப்பேரி, செண்பகநல்லுர், கிருஷ்னாபுரம் மற்றும் அச்சம்பட்டிமினாட்சிபுரம்) யாதவ சமுதாய மக்களுக்கு பாத்தியப்பட்ட வெள்ளை விநாயகர் கோவிலும் உருதமலை அம்மன் கோவிலும் பார்வதி சமேத "விலங்கடி ஈஸ்வரர்" கோவிலும் ஊரின் காவல் தெய்வம் மாசாணபோத்தி கோவிலும் மற்றும் ராக்கு சக்தி அம்மன் கோவிலும் உள்ளது. இவை மிகவும் சக்தி வாய்ந்த கோவில்களாகும்.அனைத்து நாள்களிளும் பூஜைகள் நடத்தப்டும்.மேலும் முக்கிய நாட்களில் சிறப்பு பூஜைகள் நடத்தப்படும். தமிழ் மாதம் மாசி மாதத்தில் வரும் கடைசி வெள்ளிகிழமை இரவு முழுவதும் "கட்டளை" எனும் திருவிழா நடத்தப்படும். மேள தாளங்களுடன் பொங்கல் வைத்து சிறப்பு பூஜைகள் நடக்கும்.இதில் ஏழுர் யாதவ சமுதாய மக்களும் மற்றும் அனைத்து சமுதாய மக்களும் கலந்து திருவிழாவை கண்டு களிப்பார்கள். மேலும் ஏழு வருடங்களுக்கு ஒரு முறை தமிழ் மாதம் ஆனி மாதத்தில் வரும் முதல் வியாழன், வெள்ளி, சனி ஆகிய மூன்று நாட்களும் "ஊட்டு" எனும் திருவிழா நடக்கும். தமிழ் மாதம் ஐப்பசி மாதம் கடைசி செவ்வாய்கிழமை இரவும் புதன்கிழமை காலையிலும் திருவிழா சிறப்பாக நடைபெறும்.
# வார்ப்புரு:Agricultural production box

## Usage

Based on FAO statistics. Required parameters are product and year. You can include up to 10 countries. You must use either parameter plant or animal to include the correct units and reference and sawsha.  
**Blank template**
<pre>  
</pre>  
</noinclude>
# விக்கிப்பீடியா:நீக்கலுக்கான வாக்கெடுப்பு/தொகுப்பு 3

## நடப்பு வேண்டுகோள்கள்

கட்டுரை: பொட்டு சுரேஷ் படுகொலை  
காரணம்: தனிக்கட்டுரையாக இருக்கும் அளவுக்கு வரலாற்று முக்கியத்துவமும் கலைக்களஞ்சியக் குறிப்பிடத்தக்கமையும் இல்லை. பார்க்க: பேச்சு:பொட்டு சுரேஷ் படுகொலை  
:**ஆதரவு:**
1. --குறும்பன் (பேச்சு) 03:06, 6 மார்ச் 2013 (UTC)
1. --நந்தகுமார் (பேச்சு) 17:57, 8 ஏப்ரல் 2014 (UTC)  
:**நடுநிலை:**  
:**எதிர்ப்பு:**  
:**கருத்து:**
# விக்கிப்பீடியா:நீக்கலுக்கான வாக்கெடுப்பு/தொகுப்பு 3

## முந்தைய வேண்டுகோள்கள்
# விக்கிப்பீடியா:உங்களுக்குத் தெரியுமா/மார்ச் 5, 2014

- **கடுங்குளிர் ஏவூர்தி இயந்திரம்** (படம்) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.  
- உலக சனத்தொகையில் 36% வீதமானோர் சமயப் பற்றின்மை அல்லது சமயப் புறக்கணிப்பு ஆகிய **சமயமின்மை** எனும் நிலையில் காணப்படுகின்றனர் (2012 ஆண்டு மதிப்பீடு).  
- தமிழகத்தின் **நாமக்கல்** நகராட்சியானது ஆசியாவின் முதல் ISO 14001-2004 தரச்சான்றிதழைப் பெற்றது. இது *குப்பை இல்லா நகரம்* என்னும் சிறப்பையும் பெற்றதாகும்.
# கஜாந்திக மூர்த்தி

**கஜாந்திக மூர்த்தி** என்பவர் அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். சூரபத்மன் முருகன் போரில் தேவர்களும் கலந்து கொண்டார்கள். அப்போது தேவர்களுடன் ஐராவதமும் போரில் சண்டையிட்டது. பானுகோபனின் தாக்குதலால் ஐராவதம் தன்னுடைய தந்தத்தினை இழைந்தது. போர்முடிந்ததும் தேவலோகம் சென்ற ஐராவதம் தன்னுடைய அழகையும், வலிமையும் புதிப்பிக்க சிவபெருமானை நோக்கி தவமிருந்து வரங்களைப் பெற்றது.
# கஜாந்திக மூர்த்தி

## திருவடிவக் காரணம்

ஐராவதம் எனும் இந்திரனின் யானையானது, போரில் படுகாயமுற்று பின்வாங்கியமைக்காக வருந்தியது. எனவே திருவெண்காடு வந்து சிவபெருமானை வணங்கியது. சிவபெருமான் ஐராவத்தின் வேண்டுதலை கண்டு மகிழ்ந்து ஐராவதத்தின் உடைந்த கொம்பினை சரிசெய்து, மனவருத்ததினை நீக்கினார்.
# கஜாந்திக மூர்த்தி

## கோயில்கள்

- திருவெண்காடு திருவெணகாட்டுநாதர் கோயில்
# இலகுளேஸ்வர மூர்த்தி

**இலகுளேஸ்வர மூர்த்தி** அறுபத்து நான்கு அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். அண்டப் பெருவெளியில் உள்ள அனைத்து உயிர்களுக்கும் தேவையானவற்றை அளிக்கும் சிவபெருமானின் வடிவமாக இவ்வடிவம் குறிப்பிடப்படுகிறது. இத்திருவுருவம் தாராசுரம் அருகேயுள்ள சத்திமுற்றத்தில் காணப்படுகிறது. இறைவன் பெயர் சிவக்கொழுந்தீசர், இறைவி பெயர் பெரிய நாயகி ஆவார். இங்கமைந்துள்ள சூலதீர்த்தத்தில் நீராடி இறைவனுக்கு அர்ச்சனை செய்ய திருமணத்தடை விலகும். இவருக்கு மகாவில் வார்ச்சனையும், முக்கனிப்படையல் நைவேத்தியமும் புதன்கிழமைகளில் செய்ய மும்மலம் மறைந்தோடும் பதவியை தக்க வைக்க முடியும்.
# சேத்திரபால மூர்த்தி

**சேத்திரபால மூர்த்தி** அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும். ஊழிக்காலத்தில் அழிந்த உயிர்களைக் காத்த சிவபெருமானின் வடிவம் சேத்திரபாலர் என்று வழங்கப்படுகிறது.
# சேத்திரபால மூர்த்தி

## திருவுருவக் காரணம்

ஊழிக்காலத்தில் இந்திரன் உள்ளிட்ட தேவர்களும், உயிர்களும் வருணனால் அழிக்கப்பட்டன, சிவபெருமான் உமையுடன் ஊழிவெள்ளத்தில் படகில் வந்தார். இருவரையும் வருணன் வரவேற்று முத்துகளால் அர்ச்சனை செய்தார்  
மேலும் நல்லவர்கள் இருக்கும் இடம் புண்ணிய சேத்திரம் என்ற பழமொழியை குறிக்கும் விதமாக *சேத்திரபால மூர்த்தி*யாக சிவபெருமான் அருள்கிறார்.
# அகோர அத்திர மூர்த்தி

**அகோர அத்திர மூர்த்தி** அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும்.
# அகோர அத்திர மூர்த்தி

## திருவுருவக் காரணம்

சத்ததந்து எனும் அரக்கன் சிவபெருமானை அழையாது யாகம் செய்தான். அதனை அழிக்க சிவபெருமான் வீரபத்திரரை அனுப்பினார். வீரபத்திரன் தன் அகோர அஸ்திரத்தால் சத்ததந்துவையும், அவன் வேள்வியையும் அழித்த வடிவம் அகோர அத்திர மூர்த்தியாகும்.
# தட்சயஞ்யஷத மூர்த்தி

**அகோர அத்திர மூர்த்தி** அறுபத்து நான்கு சிவ உருவத்திருமேனிகளில் ஒன்றாக சைவர்களால் வணங்கப்படும் வடிவமாகும்.
# தட்சயஞ்யஷத மூர்த்தி

## திருவுருவக் காரணம்

தக்கன் சிவபெருமானை அழையாது யாகம் செய்தான். அதனை அழிக்க சிவபெருமான் வீரபத்திரரை அனுப்பினார். வீரபத்திரன் தக்கனையும், அவன் வேள்வியையும் அழித்த வடிவம் தட்சயஞ்யஷத மூர்த்தியாகும்.
# உத்தம வில்லன் (2015 திரைப்படம்)

**உத்தம வில்லன்** ரமேஷ் அரவிந்தின் இயக்கத்தில், லிங்குசாமியின் தயாரிப்பில் திரைக்கு வெளிவந்த ஓர் இந்தியத் தமிழ் திரைப்படம் ஆகும். இப்படத்தை எழுதி, தயாரித்து இரட்டை வேடத்தில் நடித்திருக்கிறார் கமல்ஹாசன். மேலும் ஜிப்ரானின் இசையில் கிரேசி மோகனின் வசனத்தில் இப்படம் உருவாகியுள்ளது.
# உத்தம வில்லன் (2015 திரைப்படம்)

## நடிப்பு

- கமல்ஹாசன் மனோரஞ்சனாகவும் உத்தமனாகவும்
- கே. பாலச்சந்தர் மார்க்கதரிசியாக
- ஊர்வசி (மனோரஞ்சனின் மனைவி)
- கே. விஸ்வநாத் (பூர்ண சந்திரராவ் - மனோரஞ்சனின் மாமனார்)
- ஆண்ட்ரியா ஜெரெமையா (அர்பனா - மனோரஞ்சனின் மருத்துவர்)
- பூஜாகுமார் (மனநோய் பாதிக்கப்பட்ட இளவரசி)
- நாசர் (முத்தரசன்)
- ஜெயராம் (ஜேக்கப் ஜக்காரியா)
- பார்வதி (ஜேக்கபின் வளர்ப்பு மகள்)
- எம். எஸ். பாஸ்கர் (சொக்கு செட்டியார்)
# உத்தம வில்லன் (2015 திரைப்படம்)

## படப்பிடிப்பு

2014 பிப்ரவரி மாதத்தின் மத்தியில், கதைக்குப் பொருந்தும் வகையில் கமலஹாசனுக்கு ஒப்பனைகள் செய்து பார்க்கப்பட்டது. இப்படத்தின் இலட்சனை மற்றும் முதல் முன்னோட்ட நிகழ்படம், 2014ம் ஆண்டு மார்ச் மாதம் 1ம் நாள் வெளியிடப்பட்டது..
# உத்தம வில்லன் (2015 திரைப்படம்)

## சர்ச்சை

படத்தின் முதல் முன்னோட்ட நிகழ்படத்தில் கமல்ஹாசன், கேரளத்தின் பண்டைய கலைகளுள் ஒன்றான தேயத்தின் ஒப்பனையில் காட்சியளிப்பார். இதில் வருவது போன்ற ஒப்பனை மற்றும் காட்சியாக்கம், பிரஞ்சு புகைப்படக் கலைஞர் எரிக் லாஃபர்கியு என்பவரால் முன்பே காட்சியாக்கப்பட்டதாக சர்ச்சை எழுந்துள்ளது. இப்படத்தில் பதிவாகியுள்ள ஒரு பாடல் வரிகளை மையப்படுத்தி இந்து பரிசத் வழக்குத்தொடுத்தது. அந்த வழக்கை சென்னை நீதிமன்றம் தள்ளுபடி செய்தது.
# உத்தம வில்லன் (2015 திரைப்படம்)

## பாடல்கள்

*உத்தம வில்லன் தீம்* என்னும் உத்தம வில்லன் திரைப்படத்தின் கருப்பொருள் இசைப்பாடலில், *மிருத்யுன் ஜய ஜய ஜய* என்ன சொற்றொடரும், *அக்கும் பக பக பக* என்ன சொற்றொடரும் மாறி மாறியும் பின்னர் ஒன்றாகவும் வரும். *மிருத்யுன் ஜய ஜய ஜய* என்ற சொற்றொடர் மரணத்தை வெல்வதைப் பற்றியும் அந்த வரியின் ஒலியியைபுடன் பொருளற்ற சொற்றொடராக வரும் *அக்கும் பக பக பக* சொற்றொடர் மரணத்தை குறிப்பதாகவும், இறவாமை - இறப்பு இரண்டுக்கும் நடுவே நடக்கும் போட்டியாகவும் அப்பாட்டு அமைந்திருக்கும்.
| 1 | *லவ்வா லவ்வா* | விவேகா | கமல்ஹாசன், சரண்யா கோபிநாத், அனிதா கார்த்திகேயன், நிவாஸ் | 04:42 |
| --- | --- | --- | --- | --- |
| 2 | *காதலாம் கடவுள்முன்* | கமல்ஹாசன் | பத்மலதா | 04:04 |
| 3 | *உத்தம (அறிமுகம்)* | சுப்பு ஆறுமுகம் | சுப்பு ஆறுமுகம், கமல்ஹாசன் | 02:49 |
| 4 | *சாகாவரம்* | கமல்ஹாசன் | கமல்ஹாசன், யாசின் நிசார், ரஞ்சித், ஐயப்பன், ஜிப்ரான் | 02:48 |
| 5 | *இரணியன் நாடகம்* | கமல்ஹாசன் | கமல்ஹாசன், ருக்மணி அசோக்குமார் | 04:50 |
| 6 | *முத்தரசன் கதை* | கமல்ஹாசன் | யாசின் நிசார், பத்மலதா, ரஞ்சித், ஐயப்பன் | 08:09 |
| 7 | *உத்தமன் கதை* | கமல்ஹாசன் | எம். எஸ். பாஸ்கர், யாசின் நிசார், ரஞ்சித், ஐயப்பன் | 07:31 |
| 8 | *உத்தம வில்லன் தீம்* | கருவி இசை | 01:15 |  |
| 9 | *குரு சிஷ்யா* | கருவி இசை | 01:39 |  |
| 10 | *பாதர் அன்ட் டாட்டர்* | கருவி இசை | 02:20 |  |
| 11 | *உத்தமன் & கற்பகவல்லி* | கருவி இசை | 01:37 |  |
| 12 | *பாதர் அன்ட் சன்* | கருவி இசை | 02:31 |  |
| 13 | *லெட்டர் பிரம் அன்ட் டூ யாமினி* | கருவி இசை | 02:38 |  |
| 14 | *டாக்டர் அற்பனா* | கருவி இசை | 01:25 |  |
| 15 | *காதலாம் கடவுள்முன்* | வெற்றிசைப்பாடல் | 04:04 |  |
| 16 | *சாகாவரம்* | வெற்றிசைப்பாடல் | 02:47 |  |
| 17 | *இரணியன் நாடகம்* | வெற்றிசைப்பாடல் | 04:40 | } |
# ராஜ்கமல் பிலிம்ஸ் இன்டர்நேசனல்

**ராஜ்கமல் பிலிம்ஸ் இன்டர்நேசனல்** என்பது நடிகர் கமல்ஹாசனால் நிறுவப்பட்ட திரைப்பட தயாரிப்பு மற்றும் வெளியீட்டு நிறுவனமாகும். **ஹாசன் சகோதரர்கள்** (*Hassan Brothers*) என்ற பெயருடன் 1981ம் ஆண்டு, ராஜ பார்வை திரைப்படத்தைத் தயாரித்து வெளியிட்ட பின்னர் **ராஜ்கமல் பிலிம்ஸ் இன்டர்நேசனல்** என இந்நிறுவனத்தின் பெயர் மாற்றப்பட்டது. தற்போது இந்நிறுவனம் கமல்ஹாசனின் சகோதரர்கள், சாருஹாசன் மற்றும் சந்திரஹாசனின் கீழ் செயல்பட்டு வருகின்றது.
# ராஜ்கமல் பிலிம்ஸ் இன்டர்நேசனல்

## திரைப்படங்கள்

ராஜ்கமல் பிலிம்ஸ் நிறுவனத்தின் கீழ் தயாரிக்கப்பட்ட/வெளியிடப்பட்ட திரைப்படங்களின் பட்டியல்
| ஆண்டு | திரைப்படத்தின் பெயர் | மொழி | குறிப்புகள் |  |
| --- | --- | --- | --- | --- |
| 2019 | *கடாரம் கொண்டான்* | தமிழ் |  |  |
| 2018 | *விஸ்வரூபம் 2* | தமிழ்
இந்தி |  |  |
| 2015 | *உத்தம வில்லன்* | தமிழ் |  |  |
| *தூங்காவனம்* | தமிழ்
தெலுங்கு |  |  |  |
| 2013 | *விஸ்வரூபம்* | தமிழ்
இந்தி | - |  |
| 2009 | *உன்னைப்போல் ஒருவன்* | தமிழ் | - |  |
| 2005 | *மும்பை எக்ஸ்பிரஸ்* | தமிழ்
இந்தி | - |  |
| 2004 | *விருமாண்டி* | தமிழ் | - |  |
| 2003 | *நளதமயந்தி* | தமிழ் | - |  |
| 2000 | *ஹே ராம்* | தமிழ்
இந்தி | - |  |
| 1998 | *காதலா! காதலா!* | தமிழ் | வெளியீடு மட்டும் |  |
| 1997 | *சாச்சி 420* | இந்தி | - |  |
| 1995 | *சதிலீலாவதி* | தமிழ் | - |  |
| *குருதிப்புனல்* | தமிழ் | - |  |  |
| *பாசவலை*
(*சுப சங்கல்பம்*) | தமிழ்
தெலுங்கு | தமிழ் மொழி வெளியீடு மட்டும் |  |  |
| 1994 | *மகளிர் மட்டும்* | தமிழ் | - |  |
| 1992 | *தேவர் மகன்* | தமிழ் | - |  |
| 1991 | *குணா* | தமிழ் | வெளியீடு மட்டும் |  |
| 1989 | *அபூர்வ சகோதரர்கள்* | தமிழ் | - |  |
| 1988 | *சத்யா* | தமிழ் | - |  |
| 1987 | *கடமை கண்ணியம் கட்டுப்பாடு* | தமிழ் | - |  |
| 1986 | *ஹரே ராதா ஹரே கிருஷ்ணா*
(ஒக ராதா இந்தரு கிருஷ்ணலு) | தமிழ்
தெலுங்கு | தமிழ் மொழி வெளியீடு மட்டும் |  |
| 1986 | *விக்ரம்* | தமிழ் | - |  |
| 1981 | *ராஜ பார்வை* | தமிழ் | - | } |
# ராஜ்கமல் பிலிம்ஸ் இன்டர்நேசனல்

## வெளியிணைப்புகள்

- அதிகாரப்பூர்வ இணையதளம்
- ஐ.எம்.டி.பி. (IMDB) பக்கம்
# பினாங்கு பாலம்

<mapframe text=பினாங்கு பாலம் width=300 height=300 zoom=10 latitude=5.34 longitude=100.36>
{
"type": "ExternalData",
"service": "geoline",
"ids": "Q1521575",
"properties": {
"stroke": "#FFCC00",
"stroke-width": 3
}
}
</mapframe>  
**பினாங்கு பாலம்** (மலாய் மொழி: *Jambatan Pulau Pinang*; ஆங்கிலம்: *Penang Bridge*; சீனம்: 槟威大桥) என்பது மலேசியா, பினாங்கு மாநிலத்தில் உள்ள ஒரு நீண்ட பாலம் ஆகும். இந்தப் பாலம் தீபகற்ப மலேசியா நிலப் பகுதியில் இருக்கும் பிறை நகரத்தையும்; மற்றும் கடலைத் தாண்டி இருக்கும் ஜோர்ஜ் டவுன் மாநகரையும் இணைக்கிறது.  
பினாங்கு பாலம், 1985 செப்டம்பர் 14-ஆம் தேதி அதிகாரப்பூர்வமாகப் போக்குவரத்திற்கு திறக்கப் பட்டது. பாலத்தின் மொத்த நீளம் 13.5 கி.மீ. (8.4 மைல்) ஆகும். இந்தப் பாலம் மலேசியாவில் இரண்டாவது நீளமான பாலமாகவும்; மொத்த நீளத்தின் அடிப்படையில் தென்கிழக்கு ஆசியாவில் ஐந்தாவது நீளமான பாலமாகவும் உள்ளது.
# பினாங்கு பாலம்

## வரலாறு

1985-ஆம் ஆன்டுக்கு முன்னர், பட்டர்வொர்த் நகரத்திற்கும்; ஜோர்ஜ் டவுன் மாநகரத்திற்கும் இடையே நீர்வழிப் போக்குவரத்து அரசுக்கு சொந்தமான பினாங்கு படகுச் சேவையை *(Penang Ferry Service)* மட்டுமே சார்ந்து இருந்தது.  
இந்தப் படகுச் சேவை 1894-ஆம் ஆண்டு தொடங்கப்பட்டது. அந்தச் சேவைக்கு ஆறு படகுகள் பயன்படுத்தப்பட்டன. அதுவே மலேசியாவின் பழமையான படகு சேவை ஆகும். பின் அந்தச் சேவைக்குப் பதிலாக பினாங்கு பாலம் அமைக்க மலேசிய மத்திய அரசு பரிந்துரை செய்தது.
# பினாங்கு பாலம்

## வரலாறு

### அகலப்படுத்தும் திட்டம்

தொடக்கத்தில் பாலம் கட்டப்பட்டபோது, பாலத்தின் நடுப்பாகம் மட்டும் ஆறு வழிகளைக் கொண்டிருந்தது. அதே நேரத்தில் மீதமுள்ள பாலம் நான்கு வழிகளைக் கொண்டிருந்தது.  
முழு பாலத்தையும் ஆறு வழிச்சாலையாக விரிவுபடுத்தும் திட்டம் ஜனவரி 2008-இல் தொடங்கப்பட்டது. 2009-ஆம் ஆண்டு இறுதியில் அத்திட்டம் நிறைவு அடைந்தது.
# பினாங்கு பாலம்

## வரலாறு

### வரலாறு

- 1970 களின் ஆரம்பத்தில் : நிலப்பகுதியில் இருக்கும் பிறை மற்றும் கடலைத் தாண்டி இருக்கும் ஜோர்ஜ் டவுன் மாநகரை இணைக்கும் பாலம் அமைக்க யோசனை.
- 1981 ஜூலை 23 : பொதுப்பணித்துறை அமைச்சர் துன் ச. சாமிவேலு பினாங்கு பாலம், கேபிள் பாதை பாலமாகக் கட்டப்படும் என்று அறிவித்தார்.
- 1982 : பினாங்கு பாலம் கட்டுமான பணி அதிகாரப்பூர்வமாக தொடங்கியது.
- 3 ஆகஸ்ட் 1985 : மலேசிய 4வது பிரதம மந்திரி துன் டாக்டர் மகாதீர் பின் முகமது பினாங்கு பாலத்தை உத்தியோகபூர்வமாக திறந்து வைத்தார்.
- 14 செப்டம்பர் 1985 : பினாங்கு பாலம் அதிகாரப்பூர்வமாக போக்குவரத்திற்காகத் திறக்கப்பட்டது.
# பினாங்கு பாலம்

## வரலாறு

### விவரக் குறிப்புகள்

- ஒட்டுமொத்த நீளம் : 13.5 கி.மீ
- நீளம் தண்ணீர் மீது : 8.4 கி.மீ.
- முதன்மை இடைவெளி : 225 மீ
- தண்ணீர் மேலே உயரம் : 33 மீ
- வாகனப் பாதைகள் எண்ணிக்கை : 3 (ஒவ்வொரு திசையிலும்)
- ஒட்டுமொத்தச் செலவு : ரிங்கிட் 4.5 பில்லியன்
- பாலத்தில் உச்ச வேக வரம்பு : 80 கி.மீ. / மணிநேரம்
# பினாங்கு பாலம்

## வரலாறு

### சுங்கச் சாவடிகள்

1985-ஆம் ஆண்டு தொடங்கி, பினாங்கு பாலம் ஒரு கட்டண பாலமாக உள்ளது. தீபகற்ப பெருநிலத்தில் இருந்து பினாங்குத் தீவை நோக்கிப் பயணிக்கும் போது ஒருவழிக் கட்டணம் வசூலிக்கப் படுகிறது. பினாங்குத் தீவில் இருந்து தீபகற்ப பெருநிலத்திற்குச் செல்லும் வாகன ஓட்டிகளுக்கு கட்டணம் எதுவும் விதிக்கப்படுவது இல்லை.  
1994 முதல், பினாங்கு பாலம் பினாங்கு பாலம் நிறுவனம் *(Penang Bridge Sdn Bhd)* என்ற தனியார் நிறுவனத்தால் கட்டணம் வசூலிக்கப்பட்டது. இப்போது இந்த நிறுவனம் பிளஸ் மலேசியா *(PLUS Malaysia Berhad)* என்று பெயர் மாற்றம் கண்டுள்ளது. 1 ஜனவரி 2019 முதல் மோட்டார் சைக்கிள் ஓட்டுபவர்களுக்கான கட்டணம் ரத்து செய்யப்பட்டது.
# பினாங்கு பாலம்

## வரலாறு

### மின்னியல் கட்டணம்

2015-ஆம் ஆண்டில் தீபகற்ப பெருநிலப் பகுதியில் உள்ள பிறை சுங்கச் சாவடியில் கட்டணப் பரிவர்த்தனைகளை எளிதாக்கும் முயற்சிகள் மேற்கொள்ளப்பட்டன.  
அந்த வகையில் 2015 செப்டம்பர் 9-ஆம் தேதி தொடங்கி மின்னியல் கட்டண முறைமை அமலுக்கு வந்தது. கீழ்க்காணும் தொட்டு செல்; திறன் அட்டைகள் மூலமாகக் கட்டணம் வசூல் செய்யப் படுகிறது.  
- ஸ்மார்ட் அட்டை
- தொட்டு செல் .
- திறன் அட்டைகள்
# பினாங்கு பாலம்

## மேலும் பார்க்க

- பினாங்கு இரண்டாவது பாலம்
# வல்லினம் (திரைப்படம்)

**வல்லினம்** என்பது 2014ல் வெளிவந்த தமிழ் திரைப்படமாகும். இதை ஆசுக்கார் இரவிச்சந்திரன் தயாரித்துள்ளார். இதில் நகுல், மிருதுளா, சகன் போன்றோர் நடித்துள்ளனர்.
# வல்லினம் (திரைப்படம்)

## கதைச்சுருக்கம்

திருச்சியில் ஒரு கல்லூரியில் படிக்கும் கிருஷ்ணா (நகுல்), கூடைப்பந்து விளையாடும்போது அவன் நண்பன் சிவா (கிருஷ்ணா) எதிர்பாராத விதமாக இறந்து போய்விட, இனிமேல் கூடைப்பந்தைத் தொடுவதில்லை என்று முடிவெடுக்கிறான். கல்லூரியையும் மாற்றிச் சென்னைக்கு வந்துவிடுகிறான். கல்லூரியில் புதிய நண்பர்களோடு ஒரு பெண்ணின் (மிருதுளா) நட்பும் கிடைக்கிறது. அந்தக் கல்லூரி கிரிக்கெட்டில் தொடர்ந்து வெற்றிபெற்று வருவதால் கல்லூரியில் கிரிக்கெட் விளையாட்டே முன்னால் நிற்கிறது. கூடைப்பந்தாட்டம் முதலான விளையாட்டுக்கள் அலட்சியப்படுத்தப்படுகின்றன. அவற்றை ஆடுபவர்கள் அவமானப்படுத்தப்படுகிறார்கள்.  
இதைப் பார்க்கும் கிருஷ்ணா மீண்டும் கூடைப்பந்து விளையாட முடிவெடுக்கிறான். ஒரு கட்டத்தில் கிரிக்கெட் குழு, கூடைப்பந்தாட்டக் குழு இரண்டுக்குமிடையே பிரச்சனை வருகிறது. கூடைப்பந்து அணிக்குக் கல்லூரி நிர்வகத்தின் ஆதரவு கிடைக்கவில்லை. அவர்கள் பந்தய விளையாட்டு ஆட எந்த உதவியும் கிடைக்கவில்லை. கிரிக்கெட் அணியினர் கோப்பை வென்றதால்தான் கல்லூரியில் ஆதிக்கத்துடன் இருக்கிறார்கள், தாங்களும் கோப்பையை வென்றால்தான் ஆதிக்கம் பெற முடியும் என்பதை உணர்ந்த கூடைப்பந்து அணி, கோப்பையை வெல்லும் முனைப்புடன் போராடுகிறது. இந்தச் சவாலை அந்த அணி சமாளிக்கும் விதத்தை இயக்குநர் விளக்கியுள்ளார்.
# அமரா (திரைப்படம்)

**அமரா** 2014 பிப்ரவரியில் வெளிவந்த தமிழ் திரைப்படமாகும். இதில் அமரன் சோனு போன்றோர் நடித்துள்ளனர். இப்படத்தை சீவன் இயக்கியுள்ளார்.
# அமரா (திரைப்படம்)

## கதைச்சுருக்கம்

கிராமத்தில் எந்த வேலைக்கும் போகாமல் நண்பர்களோடு ஊர் சுற்றிக்கொண்டு இருக்கிறார் அமரன். இப்படி பொறுப்பில்லாமல் ஊர் சுற்றுவதை தாயார் கண்டித்தும் அதை பொருட்படுத்துவதில்லை. இந்நிலையில் தன் நண்பர் ஒருவரின் திருமண நிச்சயதார்த்தத்திற்காக ஊருக்கு செல்ல உற்சாகத்துடன் தயாராகிறார் அமரன். ஆனால், அவரது நண்பரோ, வேலைக்குப் போகாமல் ஊர் சுற்றிவரும் உன்னை அழைத்துச் செல்லமாட்டேன் என்று கூறி அவரை விட்டுச் செல்கிறார்.  
இதனால் மனமுடைந்து போன அமரன், வேலைக்குச் செல்ல முடிவெடுத்து மதுரையில் காய்கறி கடை நடத்திவரும் தன் அத்தையிடம் வேலைக்குச் செல்கிறார். ஒருநாள் இவர் மார்க்கெட்டில் காய்கறிகளை விற்றுக் கொண்டிருக்கும்போது ஒருவர் பொருட்களை வாங்கிக் கொண்டு பணம் தராமல் செல்கிறார். பணத்தை தராமல் சென்றது காவல்காரர் என்று தெரியாமல் அவரிடம் சண்டை போடுகிறார். அதை தடுக்க வந்த காவல்துறை அதிகாரியான சம்பத்தையும் அடித்து விடுகிறார் அமரன்.  
காவலருடன் சண்டை போட்டதால் அமரனின் அத்தை, அவரை ரெயிலில் சென்னைக்கு அனுப்பி விடுகிறார். ரெயிலில் அமரனை சந்திகும் சோனு, அவருடனே ஒட்டிக் கொள்கிறார். ஒரு கட்டத்தில் இருவரும் ரெயிலை தவற விடுகின்றனர். அடுத்து என்ன செய்வது என்று தெரியாமல் இருந்த இவர்களை ஒருவர் புகைப்படம் எடுத்து பத்திரிக்கை ஒன்றில் இவர்கள் இருவரும் வீட்டை விட்டு ஓடிச்சென்றதாக செய்தி வருகிறது. இதை அறியும் சோனுவின் தந்தையான ஆஷிஷ் வித்யார்த்தி, இவர்களை கொல்ல திட்டம் தீட்டுகிறார்.  
மறுநாள் விடிந்த பிறகு சோனு, அமரனிடம் நீ யார்? என்னை எதற்கு கடத்தினாய்? என்று சத்தம் போடுகிறார். அமரன் நடந்ததையெல்லாம் சோனுவிடம் விவரிக்கிறார். இதற்கு சோனு, நான் ஏற்கனவே ஒருவரை காதலிக்கிறேன். இதற்கு சம்மதித்த என் தந்தையை சந்திக்க காதலனை அழைத்துக்கொண்டு நான் ஊருக்கு ரெயிலில் சென்று கொண்டிருந்தேன். அப்போது யாரோ என்னிடம் மயக்க ஈரட்டையை கொடுத்து விட்டார்கள் என்றும் தனக்கு என்ன நடந்தது என்று தெரியவில்லை என்றும் கூறுகிறார். என் காதலனையும் காணவில்லை என்று கூறி புலம்புவதோடு காதலனை கண்டுபிடிக்க தனக்கு உதவுமாறு அமரனை கேட்கிறாள்.  
அமரனும், சோனுவும் காதலனை தேடி அவரது வீட்டுக்குச் செல்கிறார்கள். அங்கு தன் அப்பா ஆஷிஷ் வித்யார்த்தி காதலனை கொன்றுவிட்டதாகவும், தன்னையும் கொல்ல தேடி வருகிறார் என்பதையும் அறிகிறார் சோனு.  
இறுதியில் அமரனும், சோனுவும் ஆஷிஷ் வித்யார்த்தியிடம் மாட்டிக் கொண்டார்களா? அல்லது காவல்துறை அதிகாரியான சம்பத்திடம் சிக்கினார்களா? காதலிக்காத இவர்கள் இரண்டுபேரும் காதலித்தார்களா? என்பதை விறுவிறுப்பாக இயக்குநர் சொல்லியுள்ளார்.
# மனைவி அமைவதெல்லாம் (திரைப்படம்)

2014 பிப்ரவரியில் வெளிவந்த திரைப்படமாகும். இப்படத்தை உமா சித்ரா இயக்கியுள்ளார்****. மோகன் ராசு, பாக்ய ராசேசுவரி போன்ற பலர் நடித்துள்ளனர்.
# மனைவி அமைவதெல்லாம் (திரைப்படம்)

## கதைச் சுருக்கம்

ஒரு வீட்டில் 2 குடும்பம் வாழ்ந்து வருகிறது. ஒரு குடும்பம் மோகன் ராசுவினது, மற்றொரு குடும்பம் பாசுகருடையது. மோகன் ராசின் மனைவி சசி, எப்போதும் தன் கணவர் மீது சந்தேகப்பட்டுக்கொண்டே இருக்கிறார். இதனால் மோகன் ராசுக்கு கவலை. பாசுகர் எப்போதும் குடித்துக் கொண்டு வேலைக்கு சரியாக போகாமல் இருக்கிறார். இதனால் மனைவி சுமதிக்கு தன் கணவர் இப்படி இருக்கிறார் என்று கவலை. இதனால் இருவர் வீட்டிலும் அடிக்கடி சிறுசிறு பிரச்சனைகள் வருகிறது. இதையெல்லாம் பார்க்கும் அந்த வீட்டின் உரிமையாளர் மகன் சந்துருவுக்கு, நமக்கு திருமணம் நடந்தால் இப்படித்தான் இருக்கும் என திருமணம் செய்ய தயங்கி கொண்டிருக்கிறார்.  
ஒருநாள் சந்துருவுக்கு, அனைவரும் பெண் பார்க்க செல்கிறார்கள். மணப்பெண்ணை பார்த்து வீட்டுக்கு திரும்பிய சந்துரு, அந்த பெண் எப்படிப்பட்டவள், உங்கள் மனைவி போல் எனக்கு அமைந்துவிடக் கூடாது என்று மோகன் ராசிடம் கூறுகிறான். மேலும் அந்த பெண் குறித்த முழு விபரத்தை அறிந்து சொல்லுங்கள் என்று விசாரிக்க சொல்கிறார். அதற்கு சம்மதித்து செல்லும் மோகன் ராசு, ஒரு நாள் வழியில் சந்துருவுக்கு பார்த்த பெண்ணை சந்தித்து பேசுகிறார் மோகன் ராசு. அதை அவரின் மனைவி சசி பார்த்து தவறாக புரிந்து கொள்கிறார். கோபத்தில் தன் தாலியை குளியலறை கதவில் தொங்க விடுகிறார். இதனால் வீட்டில் பிரச்சினைகளும் குழப்பங்களும் தீர்வுமாக திரைக்கதை அமைந்துள்ளது.
# சித்திரை திங்கள் (திரைப்படம்)

**சித்திரை திங்கள்** 2014 பிப்ரவரியில் வெளிவந்த திரைப்படமாகும், இப்படத்தை மாணிக்கம் இயக்கியுள்ளார், அசுவின், சுவாதி போன்ற பலர் நடித்துள்ளனர்.
# சித்திரை திங்கள் (திரைப்படம்)

## கதைச்சுருக்கம்

விருதுநகர் மாவட்டத்தில் வெங்கிப்பட்டி என்ற ஒரு கிராமம். அங்கே காதலுக்கு ஆதரவு தெரிவிக்கும் பஞ்சாயத்து தலைவராக தீரன். இவருக்கு மனைவி கிடையாது. ஆனால், அசுவந்தை தத்துப் பிள்ளையாக வளர்த்து வருகிறார். அதே ஊரில் இருக்கும் சுவாதியும், அசுவந்தும் ஒருவருக்கொருவர் காதலிக்கின்றனர்.  
இவர்கள் காதலுக்கு சுவாதியின் தாய்மாமா ராஜானந்த் எதிர்ப்பாக இருக்கிறார். இருந்தும் அவருக்குத் தெரியாமல் இருவரும் ஒருவருக்கொருவர் தனிமையில் சந்தித்து தங்கள் காதலை வளர்த்து வருகின்றனர்.  
இந்நிலையில், ஒருநாள் இந்த காதல் சோடி ஊரை விட்டு ஓடிவிட திட்டமிடுகிறது. அந்த வேளையில்தான் தன்னுடைய அம்மா யார் என்பது நாயகன் அசுவந்துக்கு தெரிய வருகிறது. அவள் யார் என்பது தெரிந்திருந்தும் அசுவந்திடம் தீரன் மறைக்க காரணம் என்ன? அசுவந்துடைய அம்மாவுக்கும், தீரனுக்கும் என்ன தொடர்பு? என்பதை இறுதியில் சொல்கிறார்கள்.
# அத்திலாந்திக்குக் கடற்பறவை

**அத்திலாந்திக்குக் கடற்பறவை** (Olrog's Gull), (Larus atlanticus) என்று அழைக்கப்படும் கடற்பறவையானது நீள் சிறகு கடற்பறவையைப்போல் அத்திலாந்திக்குக் கடல் பகுதியில் அமைந்துள்ள பிரேசில், உருகுவே, அர்ஜெண்டீனா போன்ற நாடுகளின் கடற்கரையோரமாக காணப்படுகிறது. இப்பறவையானது பட்டைவால் கடற்பறவை இனத்தின் ஒரு வகையாகும். இதன் இறகுப்பகுதி கருப்பு நிறத்திலும், இதன் தலைப் பகுதி வெள்ளை நிறத்திலும், இதன் அலகுப்பகுதி மேலே கருப்பும், கீழே சிகப்பும் கலந்து காணப்படுகிறது. இப்பறவைக்கு சுவீடன் மற்றும் அர்ஜெண்டீனா உயிரியளாலர் கிளேயஸ் சி ஒல்ரொக் (Claes C. Olrog) நினைவாக இப்பெயர் வந்தது. இப்பறவையின் இனவளத்திற்கான பறவை பாதுகாப்பு இயக்கம் அழியும் நிலை கொண்ட இனமாக பிரித்திருக்கிறது.
# அத்திலாந்திக்குக் கடற்பறவை

## விளக்கம்

இப்பறவையானது கடற்பறவைகளில் பெரிய வகையானதாகும். இதன் நீளம் 50 செமீ முதல் 60 செமீ இருக்கும். இதன் இறகுகள் 130 செமீ முதல் 140 செமீ வரை வளருகின்றன. ஆண் பறவை சிறியதாகவும் இறகுகள் நீண்டும் காணப்படும்.
# அத்திலாந்திக்குக் கடற்பறவை

## பங்கீடு

அர்ஜெண்டீனா நாட்டின் பலாங்கா ஆற்றில் (*Bahia Blanca River*) கழிமுகப்பகுதில் ஒதன் காலனிகள் ஒன்றிரண்டு காணப்படுகுகிறது. இப்பறவை தீவுகளிலும், கடற்கரையின் கழிமுகப்குதிகளிலும் கூடுகட்டி வாழுகின்றன.
# சூரத்துத் தகாஸுர்

**சூரத்துத் தகாஸுர்** (, ), திருக்குர்ஆனின் 102 வது அத்தியாயம் ஆகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  
திருக்குர்ஆனின் 102 அத்தியாயமாகத் திகழும் சூரத்துத் தகாஸுர் (பேராசை) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
# சூரத்துத் தகாஸுர்

## சூரத்துத் தகாஸுர் (பேராசை)

| அரபு | ஆங்கிலம் | தமிழாக்கம் |  |
| --- | --- | --- | --- |
| - | بِسْمِ اللَّهِ الرَّحْمَٰنِ الرَّحِيمِ | bi-smi llāhi r-raḥmāni r-raḥīm | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |
| أَلْهَاكُمُ التَّكَاثُرُ | ۞102:1.The mutual rivalry for piling up of worldly things diverts you, | ۞102:1. செல்வத்தைப பெருக்கும் ஆசை உங்களை (அல்லாஹ்வை விட்டும்) பராக்காக்கி விட்டது- |  |
| حَتَّىٰ زُرْتُمُ الْمَقَابِرَ | ۞102:2.Until you visit the graves (i.e. till you die). | ۞102:2. நீங்கள் மண்ணறைகளைச் சந்திக்கும் வரை. |  |
| كَلَّا سَوْفَ تَعْلَمُونَ | ۞102:3. Nay! You shall come to know! | ۞102:3. அவ்வாறில்லை, விரைவில் (அதன் பலனை) நீங்கள் அறிந்து கொள்வீர்கள். |  |
| ثُمَّ كَلَّا سَوْفَ تَعْلَمُونَ | ۞102:4. Again, Nay! You shall come to know! | ۞102:4. பின்னர் அவ்வாறல்ல, விரைவில் (அதன் பலனை) நீங்கள் அறிந்து கொள்வீர்கள். |  |
| كَلَّا لَوْ تَعْلَمُونَ عِلْمَ الْيَقِينِ | ۞102:5. Nay! If you knew with a sure knowledge (the end result of piling up, you would not have occupied yourselves in worldly things) | ۞102:5. அவ்வாறல்ல - மெய்யான அறிவைக் கொண்டறிந்திருப்பீர்களானால் (அந்த ஆசை உங்களைப் பராக்காக்காது). |  |
| لَتَرَوُنَّ الْجَحِيمَ | ۞102:6. Verily, You shall see the blazing Fire (Hell)! | ۞102:6. நிச்சயமாக (அவ்வாசையால்) நீங்கள் நரகத்தைப் பார்ப்பீர்கள். |  |
| ثُمَّ لَتَرَوُنَّهَا عَيْنَ الْيَقِينِ | ۞102:7. And again, you shall see it with certainty of sight! | ۞102:7. பின்னும், நீங்கள் அதை உறுதியாகக் கண்ணால் பார்ப்பீர்கள். |  |
| ثُمَّ لَتُسْأَلُنَّ يَوْمَئِذٍ عَنِ النَّعِيمِ | ۞102:8 Then, on that Day, you shall be asked about the delight (you indulged in, in this world)! | ۞102:8 பின்னர் அந்நாளில் (இம்மையில் உங்களுக்கு அளிக்கப்பட்டிருந்த) அருட் கொடைகளைப் பற்றி நிச்சயமாக நீங்கள் கேட்கப்படுவீர்கள் |  |
# இந்தியாவில் பயங்கரவாதம்

பயங்கரவாதத்தின் ஒரு பொதுவான வரையறை, வன்முறையை முறையாக அல்லது அச்சுறுத்தும் வகையில் பயன்படுத்தி, மக்கள் அல்லது அரசினை மிரட்டி, அதன் மூலம், அரசியல், மத, அல்லது கருத்தியல் மாற்றங்களை ஏற்படுத்துவதாகும். உள்துறை அமைச்சகத்தின் கருத்துப்படி, **இந்தியாவில் பயங்கரவாதம்,** (Terrorism in India) ஒரு மாநிலத்தில் குறிப்பிடத்தக்க ஆபத்தை விளைவிக்கும். இந்தியாவில் பயங்கரவாதம் அடிப்படையில் வெளி மற்றும் உள், என்று பிரிக்கப்பட்டது. ’வெளி பயங்கரவாதம்’ அண்டை நாடுகளால் நிகழ்த்தப்படுவது. ’உள்நாட்டு பயங்கரவாதம்’ மத அல்லது வகுப்புவாத வன்முறை மற்றும் நக்சலைட் மாவோயிச எழுச்சி ஆகியவற்றைக் குறிக்கும். பயங்கரவாத நடவடிக்கைகளில் இந்திய அல்லது வெளிநாட்டு குடிமக்கள் ஈடுபட்டிருக்கலாம்.  
நீண்ட கால தாக்குதல்களை மேற்கொண்ட பகுதிகள் ஜம்மு காஷ்மீர், மும்பை, மத்திய இந்தியா (நக்சலிசம்) மற்றும் ஏழு சகோதரி மாநிலங்கள் ஆகும். 2006 ஆம் ஆண்டில், நாட்டின் 608 மாவட்டங்களில் குறைந்தது 232 மாவட்டங்கள் பல்வேறு கிளர்ச்சி மற்றும் பயங்கரவாத இயக்கங்கள் மூலம், மாறுபட்ட தாக்குதலுக்கு ஆளாகப்பட்டது. ஆகஸ்ட் 2008 ஆம் ஆண்டில், தேசிய பாதுகாப்பு ஆலோசகர் எம். கே. நாராயணன் 800க்கும் மேற்பட்ட பயங்கரவாத செயல்கள் நம் நாட்டில் நடைமுறையில் உள்ளன என்று கூறியுள்ளார்.  
இந்தியாவில் பயங்கரவாதம் பெரும்பாலும் பாக்கிஸ்தானின் நிதியுதவியால்தான் என்று குற்றம் சாற்றப்பட்டுள்ளது. இந்தியாவில் பெரும்பாலான பயங்கரவாத செயல்கள் நடந்த பின்னர், பல பத்திரிகையாளர்கள் மற்றும் அரசியல்வாதிகள் பாக்கிஸ்தானின் உளவு நிறுவனத்திற்கு அதில் பங்கு உண்டு என்று கூறுகின்றனர். சமீபத்தில், அமெரிக்கா மற்றும் ஆப்கானிஸ்தான் ஆகிய நாடுகள் ஆப்கானிஸ்தானில் நடக்கும் பயங்கரவாத செயல்களுக்கு பாக்கிஸ்தானைச் குற்றம் சாட்டியது.
# இந்தியாவில் பயங்கரவாதம்

## மேற்கு இந்தியா

### மகாராட்டிரம்

#### மும்பை

பெரும்பாலான பயங்கரவாத அமைப்புகள் குறிப்பாக, பாக்கிஸ்தானின் பிரிவினைவாத சக்திகளின் முதன்மையான இலக்கு மும்பையாக உள்ளது. ஜூலை 2006 ல் உள்ளூர் ரயில்களில் குண்டு வெடிப்பு, 26 நவம்பர் 2008 அன்றின் மிக சமீபத்திய மற்றும் முன்னோடியில்லாத தாக்குதல்கள் (தெற்கு மும்பையில் இரண்டு பிரதம விடுதிகள், ஒரு மைல்கல் ரயில் நிலையம், மற்றும் ஒரு யூத சபாத் வீடு, ஆகியவற்றை தாக்கி முற்றுகையிட்டனர்) முதலிய தொடர் தாக்குதல்கள் கடந்த சில ஆண்டுகளில் நிகழ்ந்தன.  
;மும்பையில் பயங்கரவாத தாக்குதல்கள்
1. 12 மார்ச் 1993 - 13 வெடி குண்டுகள் கடுமையாக வெடித்ததில் 257 பேர் பலியாகினர்
1. 6 டிசம்பர் 2002 - கட்கோபர் எனும் இடத்தில் பேருந்தில் வெடிகுண்டு வெடித்ததில் 2 பேர் பலியாகினர்
1. 27 ஜனவரி 2003 - வைல் பார்லேவில் ஒரு மிதிவண்டியில் வெடிகுண்டு வெடித்ததில் ஒருவர் கொல்லப்பட்டார் .
1. 14 மார்ச் 2003 - முலுண்டில் ரயில் குண்டு வெடிப்பில் 10 பேர் பலியாகினர்,
1. 28 ஜூலை 2003 - காட்கோபரில் பேருந்தில் வெடிகுண்டு வெடித்ததில் 4 பேர் பலியாகினர் .
1. 25 ஆகஸ்ட் 2003 - இந்தியா மற்றும் ஜாவேரி பஜார் நுழைவாயில் அருகே காரில் இரண்டு வெடிகுண்டு வெடித்ததில் 50 பேர் கொல்லப்பட்டனர்
1. 11 ஜூலை 2006 - தொடர் 209 கொலை, ரயில்களில் ஏழு குண்டுகளில் போகவில்லை
1. 26 நவம்பர் 2008 முதல் 29 2008 நவம்பர் வரை - ஒருங்கிணைந்து நிகழ்த்தப்பட்ட தொடர் தாக்குதலில், குறைந்தது 172 பேர் கொல்லப்பட்டனர்.
1. 13 ஜூலை 2011 - வெவ்வேறு இடங்களில் மூன்று ஒருங்கிணைந்த குண்டு வெடிப்புகள்; 26 பேர் கொல்லப்பட்டனர்
# இந்தியாவில் பயங்கரவாதம்

## மேற்கு இந்தியா

### மகாராட்டிரம்

#### புனே

மகாராஷ்டிர புறநகரப் பகுதிகளில் பயங்கரவாத தாக்குதல்கள்:
•13 பிப்ரவரி 2010 - புனே ஜெர்மன் பேக்கரியில் ஒரு குண்டு வெடிப்பு ; பதினான்கு பேர் கொல்லப்பட்டனர்; குறைந்தது 60 திற்கும் மேற்பட்டோர் காயம்.
•1 ஆகஸ்ட் 2012 - புனே ஜேஎம் சாலையில் பல்வேறு இடங்களில் நான்கு குண்டு வெடிப்பு ; 1 நபர் காயம்
# இந்தியாவில் பயங்கரவாதம்

## ஜம்மு &காஷ்மீர்

ஜம்மு மற்றும் காஷ்மீரில் ஆயுத கிளர்ச்சியால் இன்றைய தேதி வரை பல்லாயிரக்கணக்கான மக்கள் கொல்லப்பட்டிருக்கின்றனர்.
# இந்தியாவில் பயங்கரவாதம்

## வடக்கு மற்றும் வடமேற்கு இந்தியா

### பீகார்

சிபிஐ-எம்எல் (CPI-ML), மக்கள் போர், மற்றும் எம்சிசி (MCC) போன்ற சில கிளர்ச்சி குழுக்கள், அடிக்கடி உள்ளூர் காவற்துறையினர் மற்றும் அரசியல்வாதிகளை தாக்குவது ஒரு பெரும் பிரச்சனையாக உள்ளது. பீகாரில் நிர்வாகத் திறன் குறைபாடு மற்றும் சட்டம் ஒழுங்கு சீர்கேடுகள், போராளிகளுக்கு ஏற்படும் அச்சுறுத்தலை அதிகமாக உருவாவதற்கு காரணமாக அமைந்தது. இம் மாநிலம் இந்த குழுக்களால் ஏற்பட்ட பல படுகொலைகளை கண்டுள்ளது. மாநில காவற்துறை விண்டேஜ் 303 துப்பாக்கிகளைக் கொண்டு ஏகே 47 -கள் மற்றும் ஏகே 56 -கள் கொண்ட போராளிகளைச் சமாளிக்க போதிய வசதிகள் இல்லை. தீவிரவாதிகள் காவற்துறையை மறைந்திருந்து கொல்ல நிலக்கண்ணி வெடிகளையும் பயன்படுத்தினர் .  
சாதிக் குழுக்கள் இடையே உருவாகும் வேறுபாடே இம்மாநிலத்தில் தீவிரவாத நடவடிக்கைகள் உண்டாக மூல காரணமாய் உள்ளது. சுதந்திரத்திற்கு பிறகு, நில சீர்திருத்தங்கள் மூலம் உயர்சாதி மக்கள் பெரும்பாலும் கையாண்ட நிலங்களில் தாழ்ந்த சாதி மற்றும் ஏழைகளுக்கும் ஒரு பங்கு கொடுத்து, நடைமுறைப்படுத்தப்பட்டிருக்க வேண்டும். எனினும், மாநிலத்தில் சாதி அடிப்படையிலான பிரிவினை அரசியலின் காரணமாக, நில சீர்திருத்தங்களை ஒழுங்காக செயல்படுத்தப்படவில்லை. இதுவே பிற்படுத்த சாதிகளுக்கு இடையே ஒடுக்கப்பட்ட உணர்வு வளர வழிவகுத்தது.  
கம்யூனிச அமைப்புகளான சிபிஐ-எம்எல் (CPI-ML), மக்கள் போர், மற்றும் எம்சிசி (MCC) போன்ற அமைப்புகள் இதை ஒரு வாய்ப்பாக எடுத்துக்கொண்டு பிற்படுத்தப்பட்ட சாதி மக்களை, உயர்சாதி மக்களுக்கு எதிராக ஆயுதம் ஏந்தத் தூண்டிவிட்டனர். இது செல்வந்தர்களின் கையிலுள்ள ஆயுதமாகக் கருதப்படுகிறது. அவர்கள், உயர்சாதி மக்களை கொன்று, நிர்ப்பந்தப்படுத்தி நிலங்களை ஆக்கிரமிக்க தொடங்கினர். உயர் சாதி மக்கள் நக்சலைட்டுகளை எதிர்கொள்ள தங்களுக்கென ’ரன்வீர் சேனா’ எனும் சொந்த ராணுவப்படையை உருவாகினர். இம்மாநிலம் படுகொலைகளின் மூலம் அவர்களது மேலாதிக்கத்தை நிரூபிக்க முயற்சிசெய்த காலங்களை கண்டுள்ளது. எந்த நடவடிக்கையும் எடுக்க வழி இல்லை என்பதால் காவற்துறை, இந்த கொலைகளுக்கு ஒரு ஊமை சாட்சியாக இருந்தது.  
ரன்வீர் சேனாவின் தலைவர்கள் கைது செய்யப்பட்டதால் வலுவிழந்தது. மற்ற குழுக்கள் இன்னும் தீவிரமாக உள்ளன.
நாட்டின் பல்வேறு பகுதிகளில் இருந்து இவர்கள் கைது செய்யப்பட்டுள்ளனர். குறிப்பாக, டெல்லி மற்றும் மும்பை காவல்துறையினரால் இவர்கள் கைதுசெய்யப்படுவது, தீவிரவாதிகள் இந்த மாநிலம் முழுவதும் இவர்களது வலையமைப்பைப் பரப்பி இருப்பதை சுட்டிக்காட்டுகிறது. இதிலிருந்து, நேபாளத்திலிருந்து வரும் சிறு ஆயுதங்கள், கள்ள நோட்டு மற்றும் போதை மருந்து விநியோகஸ்தர்கள் மற்றும் தீவிரவாதிகள் நேபாள மற்றும் வங்காளதேசம் வழியாக ஊடுருவுவதற்கும் ஒரு வழியாக பீகார் இருக்கலாம் என்ற சந்தேகம் வலுக்கிறது.  
சமீப ஆண்டுகளில், பல்வேறு சாதி அமைப்புகளின் தாக்குதல்கள் அரசாங்கத்தின் நடவடிக்கைகளால் தடுக்கப்பட்டது.
.
# இந்தியாவில் பயங்கரவாதம்

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# பளை தொடருந்து நிலையம்

**பளை தொடருந்து நிலையம்** (*Pallai railway station*, **பளை புகையிரத நிலையம்**) இலங்கையின் வடக்கே கிளிநொச்சி மாவட்டத்தில் பளை நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கிறது. பிரபலமான யாழ் தேவி சேவை இந்நிலையத்தினூடாக நடைபெறுகிறது. ஈழப்போரின் போது இத்தொடருந்து நிலையம் ஏனைய வட மாகாணத் தொடருந்து நிலையங்களைப் போன்று சேதமடைந்து 1990 ஆம் ஆண்டு யூலை முதல் இயங்காமல் இருந்தது. 2009 இல் ஈழப்போர் முடிவடைந்ததை அடுத்து கிளிநொச்சி வரையான தொடருந்துப் பாதை சீரமைக்கப்பட்டு 2013 செப்டம்பர் 14 முதல் கொழும்பில் இருந்து வரும் தொடருந்துகள் கிளிநொச்சி வரை பயணம் மேற்கொண்டது. பின்னர் கிளிநொச்சி முதல் பளை வரையான 21 கி.மீ. நீளப் பாதை புனரமைக்கப்பட்டு 2014 மார்ச் 4 இல் சேவைக்கு விடப்பட்டது.  
2014 மார்ச் 4 முதல் கொழும்பில் இருந்து வரும் தொடருந்துகள் அனுராதபுரம், வவுனியா ஊடாக பளை வரை சென்றன. பளை ஊடாக யாழ்ப்பாணம் வரையான சேவை 2014 அக்டோபர் 13 முதல் இயங்குகிறது. இச்சேவை காங்கேசன்துறை வரை 2015 சனவரி 2 முதல் நீடிக்கப்பட்டது.
# பளை தொடருந்து நிலையம்

## சேவைகள்

நாள்தோறும் கொழும்பு கோட்டைக்கும் காங்கேசன்துறைக்கும் இடையில் யாழ்தேவி, நகரிடை விரைவு வண்டி (இன்டர்சிட்டி) பயணிகள் சேவைகள் இடம்பெறுகின்றன. இதனை விட குளிரூட்டப்பட்ட சொகுசு சேவையும் பளை ஊடாக செல்கின்றது.<